ועדת החוקה, חוק ומשפט, כנסת 24, פרוטוקול מספר 34, 2021-07-27 10:00

גלעד קריב: אנחנו פותחים את ישיבת הנמקת ההסתייגויות וההצבעות על הצעת חוק שמירת הניקיון (הוראת שעה) (תיקון מס' 2), התשפ"א-2021, מ/1413 - הכנה לקריאה שנייה ושלישית במליאה.

גלעד קריב: זאת ישיבת הפרידה שלנו מצוות הייעוץ המשפטי של ועדת הפנים, שזכו ביושב-ראש משלהם.

גלעד קריב: שמחנו לארח אתכם אצלנו, שמחנו לעשות אתכם עסקים למען הסביבה ולמען טובת רשויות מקומיות מועדפות או ראויות להעדפה.

גלעד קריב: קיימנו אתמול דיון שני בהצעת החוק שבו הושלמו הנתונים על ידי צוות המשרד להגנת הסביבה והנהלת הקרן.

גלעד קריב: הקרן הזדרזה להניח על שולחן ועדת הפנים את הדוח לשנת 2020, שהיה חסר לנו בדיון הראשון.

גלעד קריב: אנחנו נמצאים עכשיו בשלב הנמקת ההסתייגויות.

גלעד קריב: הוגשו לנו הסתייגויות להצעת החוק על ידי חבר הכנסת שלמה קרעי, חברי הכנסת של סיעת הליכוד, חברי הכנסת של סיעת יהדות התורה, חברי הכנסת של סיעת ש"ס, חברי הכנסת של הציונות הדתית, וחבר הכנסת אלון טל.

גלעד קריב: חבר הכנסת ארבל ינמק את ההסתייגות, לאחריו ינמק את ההסתייגות שלו חבר הכנסת אלון טל.

גלעד קריב: תומר רוזנר, היועץ המשפטי של ועדת הפנים, בבקשה.

תומר רוזנר: לגבי שיטת ההנמקה וההצבעה על ההסתייגויות.

תומר רוזנר: כפי שהתברר בזמן האחרון, יש שיטות שונות שנהוגות בוועדות שונות לגבי אופן ההצבעה וההנמקה על הסתייגויות.

תומר רוזנר: כיוון שאנחנו מתארחים בוועדת החוקה, ולאחר שביררנו את השיטה הנוהגת כאן, נכבד את מנהג המקום בהקשר הזה.

תומר רוזנר: בימים הקרובים תתפרסם הנחיה מפורטת של היועצת המשפטית של הכנסת בנוגע להנמקה והצבעה על הסתייגויות, כדי לנסות לאחד ולהאחיד את שיטת ההצבעה.

תומר רוזנר: במסגרת ההסתייגויות כאן הוגשה סדרה ארוכה של תיקונים עקיפים לחוקים שאינם קשורים כלל לחוק שמירת הניקיון.

תומר רוזנר: אנחנו סבורים שהסתייגויות מעין אלו אינן ניתנות להגשה כלל, אבל כיוון שבשבוע-שבועיים האחרונים הותרה הגשת הסתייגויות מסוג זה, בחרנו שלא להציע לוועדה למחוק את ההסתייגויות האלו.

תומר רוזנר: שיהיה ברור, מבחינתנו זה חמור בהליך חקיקה אם הסתייגויות כאלו מתקבלות.

גלעד קריב: תודה על ההבהרה.

גלעד קריב: בוועדה כאן נהגנו לאפשר הסתייגויות של תיקונים, למעט תיקונים של חוקי יסוד, בהליכי חקיקה רגילים.

גלעד קריב: זה היה הסייג שהקפדנו בו.

גלעד קריב: נמתין להנחיות הייעוץ המשפטי של הכנסת.

גלעד קריב: חבר הכנסת משה ארבל, בבקשה.

משה ארבל: ובכן, אדוני היושב-ראש, חבריי חברי הכנסת, לפני שנרחיב בנימוק ההסתייגויות לעומקן ולרוחבן, אני מבקש דווקא בחוק שמירת הניקיון לציין לשבח את יושב-ראש מפלגתך הקודם קודם, מר אבי גבאי, עת כיהן כשר להגנת הסביבה.

משה ארבל: עבדכם הנאמן היה אז יועץ פרלמנטרי של חבר הכנסת יואב בן-צור.

משה ארבל: נתגלתה אז בפנינו סיטואציה לפיה גופים שמבקשים לגנוז את תשמישי הקדושה נאלצים לשלם היטל הטמנה.

משה ארבל: הדבר הזה הכביד מאוד.

משה ארבל: החובה הדתית לגנוז את תשמישי הקדושה היא חובה הלכתית.

משה ארבל: היטל ההטמנה גרם לכך שאנשים רבים, בעיקר מאוכלוסיות קשות יום, נאלצו לשלם היטלי הטמנה גבוהים מאוד.

משה ארבל: זה התגלגל אליהם על ידי גופי הטיפול בגניזה.

משה ארבל: היטל הטמנה נועד לעודד מחזור מוצרים, למעט מוצרים שמחויבים להיגנז על פי ההלכה.

גלעד קריב: גם לא ראוי ליצור חזקה שכתבים שראויים לגניזה דינם יהיה כדין פסולת.

משה ארבל: נכון.

משה ארבל: הגשנו הצעת חוק פרטית בנושא הזה, על מנת לפטור אותם מהיטל ההטמנה.

משה ארבל: כשניגשתי לשר אבי גבאי, שהיה אז השר להגנת הסביבה, הוא הבין את החשיבות של הנושא.

משה ארבל: מיוזמתו הוא אמר לי: "אל תקדמו את הצעת החוק הפרטית, אני אקדם את זה בתקנות", והוא אכן קידם את זה בתקנות.

משה ארבל: זכות השמירה על תשמישי הקדושה, בוודאי ובוודאי תעמוד לו ולאזרחי מדינת ישראל כולה.

משה ארבל: כשאנחנו מדברים על הצעת החוק החשובה הזאת, הצעת חוק שמירת הניקיון, אנחנו צריכים להבין עד כמה חשובים מאוד דברי חז"ל בעניין הזה של שמירת הניקיון.

משה ארבל: מכיוון שרשות הרבים היא הרשות שלנו, צריך להביא לכך שנוכל לשמור על הניקיון.

משה ארבל: המגמה של הארכת החוק הזה היא לא בהכרח שמירה על ניקיון, היא לייצר כאן איזו שהיא אפשרות של קופה קטנה למשרד האוצר לטובת פתרונות נקודתיים במשבר הקורונה בשל הנומרטור או בשל העדר מקורות תקציביים אחרים.

משה ארבל: אני מקווה שהמטרה המרכזית שלשמה הוקמה הקרן תשמש באמת לטובת המטרות שבשבילה היא הוקמה.

גלעד קריב: אני שמח לשמוע על תמיכתו של חבר הכנסת ארבל בפעילות קרן הניקיון, אני בטוח שזה יבוא לידי ביטוי בהצבעות.

גלעד קריב: אני אבקש מחבר הכנסת אלון טל לנמק את הסתייגות שלו.

אלון טל: תודה רבה, אדוני היושב-ראש.

אלון טל: בשנה וחצי של הקורונה ארגוני הסביבה בישראל סבלו מאוד מהעדר תקציבים ומפגיעה בפעילותם.

אלון טל: החברה להגנת הטבע נאלצה לפטר כ-50% מעובדיה.

אלון טל: המשרד להגנת הסביבה והקרן לשמירת הניקיון, למרבה הצער, לא התגייסו לסייע לאותם ארגונים.

אלון טל: הדבר הזה המחיש את הצורך לבנות מערכת סדירה, יציבה ואמינה.

אלון טל: הגשתי את ההסתייגות בניסיון לבנות במסגרת הקרן לשמירת הניקיון אחוזים של תמיכה לארגוני סביבה.

אלון טל: אני סבור שהבעיות שלנו בתחום הניקיון הם בעיה שהיא סימפטום.

אלון טל: בפועל אנחנו חייבים חינוך לפעילות הסברה.

אלון טל: לאחרונה יש ממשלה חדשה ושרה חדשה להגנת הסביבה.

אלון טל: כבוד השרה תמי זנדברג מביאה איתה רוח חדשה ומחויבות לארגונים שלא הכרנו בעבר.

אלון טל: אני שמח מאוד שבשיחות שהיו לי עם לשכתה ביום-יומיים האחרונים למדתי שהיא מתחייבת שבין השנים 2021 עד 2022 היא תפנה לקרן לשמירת הניקיון ותבקש הקצבה של 35 מיליון ₪.

אלון טל: 15 מיליון ₪ לארגוני הסביבה, 15 מיליון ₪ לתנועות נוער, 5 מיליון לעמותות כלליות.

אלון טל: אני חושב שזאת בשורה גדולה.

אלון טל: בפועל, אם אנחנו מדברים על הוראת השעה, אז המשרד השיג את המטרה בלי שאני צריך להגיש את ההסתייגות.

זאב בנימין בגין: בהשוואה לאיזה תקציב שנתי?

אלון טל: שמענו שארגוני הסביבה קיבלו בעבר, בשנה טובה, 5 מיליון ₪.

גלעד קריב: על פי הנתונים שקיבלנו אתמול אפשר לומר יותר.

גלעד קריב: קודם כל, יש פה הגדלה.

גלעד קריב: אם הנהלת הקרן תאשר את בקשת השרה, יש פה הגדלה משמעותית של למעלה מ-10 מיליון ש"ח בהשוואה לנתוני 2020, אם אינני טועה, למטרות של חינוך והסברה.

אלון טל: אכן.

גלעד קריב: יש פה כמעט שילוש של תמיכות המשרד בארגוני החברה האזרחית בצד התמיכה שהשרה מתכננת לתנועות הנוער וארגוני החינוך הלא פורמאליים.

אלון טל: אני חושב שיש פה שינוי מבורך.

אלון טל: אנחנו בוועדת הפנים ואיכות הסביבה צריכים לחזק את המגמה הזאת.

אלון טל: אני פונה למנכ"לית המשרד, שהיא גם יושבת-ראש הקרן, לתרגם את המחויבות החדשה למדיניות והקצבות.

אלון טל: עד כמה שאני מכיר אותה היא אכן תתרגם את זה.

אלון טל: כך אנחנו נפתח עידן חדש מבחינת המחויבות של המשרד.

אלון טל: מכיוון שאינני יודע מי יהיה במשרד בעוד 4 ו-5 שנים, אני אגיש הצעת חוק שתעגן את המחויבות הזאת ותבטיח אחוזים נכבדים מקרן הניקיון לפעילות ציבורית של ארגוני הסביבה בהמשך.

אלון טל: לעת עתה אני מושך את ההסתייגות.

גלעד קריב: אני רוצה לנצל את הרגע הזה של סיום ההנמקות ומעבר להצבעות כדי לברך את חבר הכנסת טל, את השרה, את מנכ"לית המשרד ואת כל צוות המשרד.

גלעד קריב: אני חושב שהיה פה תהליך חשוב של התדיינות בימים האחרונים בנוגע לאיך מסייעים במימוש מטרות הקרן בתחום הקריטי הזה של חינוך והסברה.

גלעד קריב: ראינו, לצערי, בכל דוחות הקרן ל-3 השנים האחרונות סוג של תת ביצוע במטרות העיקריות של הקרן ובמטרות הנוספות.

גלעד קריב: גם אחרי ההקצאה הזאת אנחנו מאוד רחוקים מהיעד שנקבע.

גלעד קריב: תודה לך, חבר הכנסת טל, ותודה לשרה.

אלון טל: אולי נבקש שהשרה תאשר את המחויבות שלה.

טלי: אנחנו אכן באנו בדברים עם חבר הכנסת אלון טל לגבי איזו שהיא תכנית כללית להגדלת התקצוב של ארגוני הסביבה, וגם השרה מתכוונת לפעול להגדלת התמיכה בארגוני הסביבה בהתאם.

גלעד קריב: חשוב לציין שהקרן סוברנית על פי החוק.

גלעד קריב: אמנם השרה התחייבה להגיש בקשה לקרן, ואני בטוח שהנהלת הקרן תדון בה בחפץ לב, אבל זו סמכותה של הנהלת הקרן.

משה ארבל: אם היינו מעגנים בחוק ומחייבים את הקרן לפעול בנושא הזה, אני חושב שהיינו מבטיחים הישגים יותר משמעותיים לדבר הזה.

אלון טל: חבר הכנסת ארבל, אני מצפה לתמיכתך כשאני אגיש את ההצעה.

משה ארבל: אני תומך גם עכשיו.

גלעד קריב: ראש מועצה מקומית זכרון יעקב, בשל החשיבות של השלטון המקומי בהקשר הזה, בבקשה.

זיו דשא: אני חוזר להתנגדות שלנו להעלאה ל-35%.

זיו דשא: אם הכל ילך לרשויות קטנות ומוחלשות, אנחנו נשמח, אבל המימון מהקרן צריך להיות למטרותיו.

זיו דשא: אנחנו בעד הארגונים הסביבתיים, הם שותפים שלנו, אבל המדינה צריכה להקצות להם כספים מהתקציבים הקיימים, לא מקרן הניקיון.

גלעד קריב: הנושא הזה נשמע ברמה מצד נציגי מרכז השלטון המקומי.

גלעד קריב: אני חושב שעמדנו על כך שהקרן לא התקרבה - -

משה ארבל: לפי מה שאני מבין כרגע, זכרון יעקב נמצאת במצב סוציו אקונומי מעל 5.

משה ארבל: אתם שייכים לרשויות שלא אמורות ליהנות מהתהליך הזה.

גלעד קריב: הם אמורים ליהנות מהקרן במטרות העיקריות שלה.

גלעד קריב: פה אין הגבלה.

משה ארבל: האם האתגרים הסביבתיים תלויי סוציו אקונומי?

זיו דשא: לעיתים כן.

זיו דשא: אני מדבר בשם השלטון המקומי, לא בשם זכרון יעקב.

גלעד קריב: הנושא הזה נדון לעומק בשני הדיונים שקיימנו.

גלעד קריב: שמענו את עמדת הנהלת הקרן ואת עמדת המשרד לאיכות הסביבה.

גלעד קריב: אני חושב, חברי זיו דשא, שהאתגר שמונח בפני כולנו, גם בפני ועדת הפנים, גם בפני מרכז השלטון המקומי וגם בפני המרכז והנהלת הקרן, הוא קודם כל לוודא שהקרן באמת מנצלת את משאביה בשני התחומים, כי בשני התחומים יש תת ביצוע.

גלעד קריב: זה לא שכרגע תחום אחד בא על חשבון השני.

זיו דשא: אני מסכים איתך לחלוטין.

גלעד קריב: תם דיון ההנמקות.

גלעד קריב: אנחנו מצביעים בוועדה בשיטת הרצפים, דהיינו ביחד על הסתייגויות שהן ברצף שהוא מעין טכני.

גלעד קריב: חבר הכנסת ארבל, האם אתה מוכן שגם על ההסתייגויות בנושא המטרות נצביע בקבוצות של 20?

משה ארבל: כן.

לירון אדלר מינקה: הסתייגות 1 עד 20.

גלעד קריב: מי בעד, מי נגד?

גלעד קריב: ההסתייגויות לא אושרו.

לירון אדלר מינקה: הסתייגות 21 עד 40 כולל.

גלעד קריב: מי בעד, מי נגד?

גלעד קריב: ההסתייגויות לא אושרו.

לירון אדלר מינקה: הסתייגות 41 עד 60 כולל.

גלעד קריב: מי בעד, מי נגד?

גלעד קריב: ההסתייגות לא אושרו.

לירון אדלר מינקה: הסתייגות 61 עד 80 כולל.

גלעד קריב: בעד, נגד?

גלעד קריב: ההסתייגויות לא אושרו.

לירון אדלר מינקה: הסתייגות 81 עד 100 כולל.

גלעד קריב: בעד, נגד?

גלעד קריב: ההסתייגויות לא אושרו.

לירון אדלר מינקה: הסתייגות 101 עד 120 כולל.

גלעד קריב: בעד, נגד?

גלעד קריב: ההסתייגות לא אושרו.

לירון אדלר מינקה: הסתייגות 121 עד 140 כולל.

גלעד קריב: בעד, נגד?

גלעד קריב: ההסתייגויות לא אושרו.

לירון אדלר מינקה: הסתייגות 141 עד 160 כולל.

גלעד קריב: בעד, נגד?

גלעד קריב: ההסתייגות לא אושרו.

לירון אדלר מינקה: הסתייגויות 161 עד 180 כולל.

גלעד קריב: בעד, נגד?

גלעד קריב: ההסתייגות לא אושרו.

גלעד קריב: הסתייגות מס' 181, מי בעד, מי נגד?

גלעד קריב: ההסתייגות לא אושרה.

לירון אדלר מינקה: 182.

גלעד קריב: מי בעד, מי נגד?

גלעד קריב: ההסתייגות לא אושרה.

משה ארבל: התייעצות סיעתית.

גלעד קריב: אני מחדש את הדיון ואת ההצבעה.

גלעד קריב: אנחנו נמצאים בסעיף 183 להסתייגויות.

גלעד קריב: מי בעד, מי נגד?

גלעד קריב: ההסתייגות לא אושרה.

גלעד קריב: לחילופין: סעיף א' עד קנ כולל.

גלעד קריב: מי בעד, מי נגד?

גלעד קריב: ההסתייגויות לא אושרו.

גלעד קריב: קנא עד ש' כולל.

גלעד קריב: מי בעד, מי נגד?

גלעד קריב: ההסתייגויות לא אושרו.

גלעד קריב: שא עד שסד.

גלעד קריב: מי בעד, מי נגד?

גלעד קריב: ההסתייגויות לא אושרו.

גלעד קריב: 184.

גלעד קריב: מי בעד, מי נגד?

גלעד קריב: ההסתייגות לא אושרה.

גלעד קריב: לחילופין של 184, מי בעד, מי נגד?

גלעד קריב: ההסתייגות לא אושרה.

גלעד קריב: 185 עד 204 כולל.

גלעד קריב: מי בעד, מי נגד?

גלעד קריב: ההסתייגויות לא אושרו.

גלעד קריב: 205 עד 224 כולל.

גלעד קריב: מי בעד, מי נגד?

גלעד קריב: ההסתייגויות לא אושרו.

גלעד קריב: 225 עד 230 כולל.

גלעד קריב: מי בעד, מי נגד?

גלעד קריב: ההסתייגויות לא אושרו.

משה ארבל: רביזיה.

גלעד קריב: אני מחדש את הישיבה.

גלעד קריב: אנחנו ניגשים לרביזיות.

גלעד קריב: חבר הכנסת ארבל, בבקשה.

משה ארבל: אדוני היושב-ראש, חבריי חברי הכנסת, ברגעים אלה ממש, בעודנו יושבים באולם ועדת החוקה של הכנסת, מתקיים במליאת הכנסת דיון על חוק יסוד: הממשלה, על כינון חוקה למדינת ישראל.

משה ארבל: תהליך של כינון חוקה הוא תהליך משמעותי שדורש הסכמה לאומית רחבה, הבנה של המשמעויות של זה.

משה ארבל: לא נייצר כאן איזה שהוא הליך חפוז שלא יביא לידי ביטוי את המשמעויות הגדולות של כינון חוקה למדינת ישראל.

משה ארבל: בג"ץ הוציא התראת בטלות על חוקה בהוראת שעה.

משה ארבל: כל הדברים האלה כאילו לא הוטמעו ולא הושמעו.

משה ארבל: דווקא ועדת החוקה, לא ועדה אחרת של הכנסת, שהייתה חלק משמעותי מכינון החוקה במדינת ישראל, מאפשרת קיום דיון בוועדה במקביל לדיוני המליאה.

משה ארבל: אנחנו יושבים כסמכות מכוננת לכינון חוקה במדינת ישראל.

משה ארבל: בזים לתהליך, בזים למשמעות של דיוני המליאה, כי חברי הכנסת לא יכולים גם לשבת במליאה וגם להגיע לכאן כדי לנמק את הרביזיות.

משה ארבל: הכנסת רומסת בצורה לא מתקבלת על הדעת, בניגוד לפסיקת בית המשפט העליון, את הכללים שמצופים ממנה לכונן חוקה, לאיך מכוננים חוקה.

משה ארבל: אני יודע, אנחנו מפלגת מיעוט, אנחנו שייכים לאופוזיציה, וכמיעוט חרדי ומזרחי אנחנו מודעים לאפשרות - -

גלעד קריב: הציבור החרדי הוא אכן מיעוט, אבל הציבור המזרחי הוא לא מיעוט.

משה ארבל: אני לא בטוח בכלל שהחשיבה ביחס לציבור המזרחי שאדוני מציג לא מייצגת מאפיינים של מיעוט במקומות משמעותיים מאוד, שלא לדבר על האקדמיה שבה הם זוכים לייצוג של 9% בסגל הבכיר.

משה ארבל: בבית המשפט העליון מכהן שופט מזרחי אחד בלבד מקרב כלל שופטי בית המשפט העליון.

משה ארבל: לצערי הרב, כן, מתייחסים אלינו כאל מיעוט חרף המספר.

גלעד קריב: חבר הכנסת ארבל צודק, היו לנו 12 שנים שלטון שעשה מעט בעניין ואנחנו צריכים לתקן.

משה ארבל: תהליכי חקיקת חוקה בדיוני המליאה שמתקיימים במקביל לדיונים בוועדות על חוקים אחרים הם תהליכים שגם יו"ר הכנסת הקודם, יריב לוין, לא אפשר להם לקרות.

גלעד קריב: אתה מדבר על אותו יו"ר כנסת שבכהונתו 13 פעמים תוקנו חוקי יסוד כל שנה וחצי.

משה ארבל: ולמרות זאת הוא לא אפשר, בשום פנים ואופן, לקיים דיוני מליאה במקביל לדיוני ועדות.

גלעד קריב: יו"ר הכנסת שאפשר את התיקון של החוק היסוד שנפסל בבג"ץ שפיר.

משה ארבל: יש לך הרבה ביקורת עליו, אבל אתם נוהגים בדורסנות הרבה יותר גרועה ממנו.

משה ארבל: אתם מקיימים דיונים בחוק יסוד במליאת הכנסת במקביל לדיוני הוועדות באופן כזה שלא מאפשר באמת דיון אמיתי ומעמיק על קיום חוקה במדינת ישראל, לא מאפשר באמת לכבד את מחויבותנו בכובענו כרשות מכוננת שמכוננת חוקה.

משה ארבל: יש כאן תהליכי רמיסה של הכללים הבסיסיים ביותר שהיו נהוגים בכנסת שנים רבות.

משה ארבל: יש כאן מהלכים שאני באמת זועק מדם ליבי.

משה ארבל: אני לא מבין איך היושרה הפנימית שלך מאפשרת לך להסכים לדבר הזה.

משה ארבל: אדון אלקין, אתה רוצה לקבוע 98 לחוק הדיינים?

משה ארבל: מה בוער לך?

משה ארבל: אז זה יבוא בעוד יום, יבוא בעוד שבוע.

משה ארבל: ההיסטריה הזאת, הבהלה לחקיקה דורסנית, כל התהליכים האלה פוגעים בכבודה של הכנסת, פוגעים בכנסת ובהליך החקיקה.

משה ארבל: כל עוד מתקיימים במליאה דיונים הנוגעים לחקיקת חוק יסוד, שאגב אתה בישלת אותו פה בוועדה - -

גלעד קריב: לא בישלתי אותו, הכנתי אותו.

משה ארבל: בישלת תבשיל שאיננו ראוי להיאכל או להיפלט, איננו ראוי לבלוע או להקיא, איננו מבושל כל צורכו.

משה ארבל: כאשר ישנם חוקי יסוד שנדונים במליאה, תכבד את חקיקת חוקי היסוד ותימנע מדיונים מקבילים, בוודאי מהצבעות, כי זה לא מאפשר לחברי הכנסת למלא את תפקידם בהיותם חברים ברשות המכוננת.

משה ארבל: ודאי שמדובר כאן במס שפתיים, אתה לא באמת מתכוון לקחת את הדברים האלה ברצינות, אבל אני הייתי חייב לומר אותם.

גלעד קריב: טוב שאתה אומר את אשר על ליבך ואת מה שאתה חושב שצריך להישמע.

גלעד קריב: כל מי שהיה כאן בדיונים שקיימה הוועדה בהכנת חוק יסוד: הכנסת ובהכנת חוק יסוד: הממשלה לקריאה שנייה ושלישית ראה את הדיונים שבהם טיפלנו בחוקים האלה.

גלעד קריב: אנחנו הכנסנו בהצעת חוק יסוד: הממשלה, שנדונה כרגע במליאה, שינויים לא מבוטלים.

גלעד קריב: לשמחתי, הדברים נעשו בהסכמת הממשלה והם כל כולם תוצאה ישירה של ההתדיינות שהייתה כאן.

גלעד קריב: גם לחברי האופוזיציה הייתה תרומה, גם לחברי הקואליציה.

גלעד קריב: חוק יסוד: הכנסת וחוק יסוד: הממשלה לא הגיעו לשנייה ושלישית כפי שהם הועברו אלינו בראשונה.

גלעד קריב: באף אחד מחוקי היסוד לא קיימנו דיון מואץ, בניגוד גמור לדברים שחדר הוועדה הזה ראה הרבה פעמים בשנתיים האחרונות.

גלעד קריב: לא רק שקיימנו יותר מדיון אחד, קיימנו 3 דיונים בשני החוקים, שמענו יותר מפעם אחת את רוב חברי הכנסת שהם חברי הוועדה, שמענו יותר מפעם אחת את נציגי הארגונים האזרחיים.

גלעד קריב: סוג הדיון בוועדה ריפא את הזמן הקצר שניתן להערות בשלב הממשלתי של החוקים.

משה ארבל: עברו 21 יום?

גלעד קריב: הצעת חוק יסוד: הממשלה היה יותר מ-21 ימים.

משה ארבל: לפחות עם עצמך תהיה אמיתי.

משה ארבל: אתה יכול לשדר את הבלוף, אבל אל תאמין בו.

גלעד קריב: מי שכרגע מבזה את תהליך ההתקנה של חוקי יסוד זו האופוזיציה.

גלעד קריב: אני עד השעות הקטנות של הלילה הייתי ער וראיתי את המחזה המביש של מליאה ריקה מחברי אופוזיציה בדיון על ההסתייגויות של חברי האופוזיציה.

גלעד קריב: לראות פיליבסטר של 15 שעות על תיקון חוק יסוד, שדרך אגב הוא תיקון מידתי, הוא הפקת לקחים ישירה ממה שהיה פה בשנתיים האחרונות, הוא לא קובע הסדרים משטריים חדשים אלא מתקן הסדר משטרי שחוקק בחופזה בכהונה הקודמת - - לראות מצעד של חברי כנסת מהאופוזיציה שמנמקים את ההסתייגויות של האופוזיציה מול מליאה ריקה מחברי אופוזיציה, כשאין הסתייגות אחת עניינית ללשון החוק, ועברתי הסתייגות-הסתייגות - -

משה ארבל: זה מצדיק קיום דיון - -?

גלעד קריב: אני אסביר לך למה כן.

גלעד קריב: אנחנו נמצאים שבוע מסיום מושב הכנסת.

גלעד קריב: משימת החקיקה צריכה להסתיים במושב הזה.

גלעד קריב: האופוזיציה פועלת על פי זכויותיה, זה בסדר גמור.

גלעד קריב: האופוזיציה כרגע, בכוונת מכוון, מנסה, וזה לגיטימי, למנוע מהכנסת או מהקואליציה לחוקק חוקים.

גלעד קריב: במצב כזה שאל מול מליאה ריקה במשך 15 ו-20 שעות מקיימים דיון סרק שכל כולו לא לשפר את התקנת החוקה הישראלית אלא לסכל מהלכים של הסדרת דברים שדורשים הסדר בחוקי היסוד - תסלח לי.

גלעד קריב: אתה רואה את מה שקורה כרגע כקלקול חוקתי, אני רואה את זה כתיקון חוקתי.

משה ארבל: אתה מצביע בוועדות במקביל לדיון במליאה.

גלעד קריב: כאשר אתה תראה לי כמה חברי כנסת מהאופוזיציה יושבים כרגע במליאה - -

משה ארבל: זה לא רלוונטי.

משה ארבל: אין רלוונטיות לישיבה במליאה, יש רלוונטיות ליכולת שלי להיות במליאה.

משה ארבל: אם אני מחויב להצביע בוועדות, אני לא יכול להיות במליאה.

גלעד קריב: אתה יכול להיות במליאה.

גלעד קריב: אפילו עוד לא טרחתם למנות חברים קבועים לוועדה הזאת.

משה ארבל: היועצת המשפטי של ועדת הכנסת, ארבל אסטרחן, קבעה במפורש את הקושי המשפטי.

גלעד קריב: אתם תמיד אוהבים לקטוע את דבריו של בית המשפט העליון או את דבריה של היועצת המשפטית לכנסת.

משה ארבל: מי זה "אתם"?

גלעד קריב: היועצת המשפטית לכנסת דיברה על קושי בסיטואציה מסוימת.

גלעד קריב: היועצת המשפטית של הכנסת, אחרי שהקואליציה האזינה לדבריה והכניסה שיפורים בהצעות, הכשירה את הקמת הוועדות.

משה ארבל: היועצת המשפטית דיברה על קושי משפטי, אבל לא מעניין אתכם.

גלעד קריב: מעניין אותנו מאוד, ולכן הוועדה הזאת הכניסה שינויים מהותיים בחוק הדיינים.

משה ארבל: והשאירה את הקושי המשפטי.

גלעד קריב: זה לא הקושי המשפטי.

גלעד קריב: אתה יודע היטב שזה - -

משה ארבל: לא מעניין אתכם.

גלעד קריב: מעניין אותנו מאוד.

גלעד קריב: יש דברים ששינינו, יש דברים שאנחנו לא משנים.

גלעד קריב: מי שכרגע מנצלת לרעה את תקנון הכנסת ומוזילה בהסתייגויות לא ענייניות שכל תכליתן הוא פיליבסטר - -

משה ארבל: מי שהגישה עתירה נגד חוק יסוד ממשלת חילופים הייתה מרצ, ריבונו של עולם.

גלעד קריב: אני בטוח שקראת את פסק הדין וראית מה בית המשפט העליון אמר.

גלעד קריב: אנחנו דנו בפסק הדין.

משה ארבל: בדיון הזה עכשיו שמתקיים במקביל למליאה אתה מפר את פסק הדין של בית המשפט העליון.

גלעד קריב: אתה טועה טעות מרה.

גלעד קריב: יש שיטה מאוד פשוטה לבדוק האם הצדק איתך או איתי.

גלעד קריב: אני, בניגוד לכמה חברים וחברות שנמצאים גם בקואליציה וגם באופוזיציה, מעולם לא חשבתי שדרכו של חבר כנסת צריכה להיות חסומה בפני בג"ץ.

גלעד קריב: אם אדוני, אחרי שהכנסת תאשר מחר את חוק יסוד: הממשלה, חושב שנפל פה פגם יסודי בחקיקה, וזה אחרי שאדוני היה חבר בקואליציה ששינתה את חוק יסוד משק המדינה 8 פעמים בכהונה קצרה אחת, אין בעיה, ייגש אדוני לבית המשפט העליון ויגיש עתירה נגד התיקון לחוק יסוד: הממשלה.

משה ארבל: מה שאתם עושים זה בדיוק אותו דבר, זה תפירת חליפות.

משה ארבל: קיומו של דיון והצבעה בוועדת חוקה במקביל לדיון במליאה זו הפרה משמעותית של ההליך.

גלעד קריב: לדעתך.

גלעד קריב: ניתן פה אישור חריג של יו"ר הכנסת, כיוון שאנחנו שבוע לפני תום המושב.

משה ארבל: אין שבוע שלא היו דיונים במקביל למליאה.

גלעד קריב: יאמר לי אדוני מנהל הוועדה אם מאז הקמת הוועדה הזאת קיבלנו אישור מהיושב-ראש לקיים דיונים במקביל או הצבעות במקביל, למעט ההיתר היום.

גלעד קריב: אני לא זוכר.

אסף פרידמן: דיון כן, אבל הצבעות אני לא זוכר.

גלעד קריב: היו בקשות בגלל הפיליבסטר.

משה ארבל: הצבעות בזמן כינון חוקה?

משה ארבל: אתה לא צריך להגן על היו"ר, יש לך יושרה פנימית.

גלעד קריב: היושרה הפנימית שלי מביאה אותי לומר שהאופוזיציה כרגע היא זו שמבזה את הליכי התקנת החוקה.

גלעד קריב: אני לא זוכר נוכחות מרשימה של חברי האופוזיציה כשהתקנו את חוק יסוד: הממשלה, ואני בוודאי לא ראיתי נוכחות מרשימה של חברי האופוזיציה בדיון ההנמקות על ההסתייגויות הלא ענייניות שלהם.

גלעד קריב: תודה על הנמקת הרביזיה, אנחנו עוברים להצבעות על הרביזיה.

לירון אדלר מינקה: רביזיה על הסתייגויות 1 עד 20.

גלעד קריב: מי בעד, מי נגד?

גלעד קריב: הרביזיה לא אושרה.

לירון אדלר מינקה: רביזיה על 21 עד 40 כולל.

גלעד קריב: מי בעד, מי נגד?

גלעד קריב: הרביזיה לא אושרה.

לירון אדלר מינקה: רביזיה על 41 עד 60 כולל.

גלעד קריב: מי בעד, מי נגד?

גלעד קריב: הרביזיה לא אושרה.

לירון אדלר מינקה: רביזיה על 61 עד 80 כולל.

גלעד קריב: בעד, נגד?

גלעד קריב: הרביזיה לא אושרה.

לירון אדלר מינקה: רביזיה על 81 עד 100 כולל.

גלעד קריב: מי בעד, מי נגד?

גלעד קריב: הרביזיה לא אושרה.

לירון אדלר מינקה: רביזיה על 101 עד 120 כולל.

גלעד קריב: בעד, נגד?

גלעד קריב: הרביזיה לא אושרה.

לירון אדלר מינקה: רביזיה על 121 עד 140 כולל.

גלעד קריב: בעד, נגד?

גלעד קריב: הרביזיה לא אושרה.

לירון אדלר מינקה: רביזיה על 141 עד 160 כולל.

גלעד קריב: בעד, נגד?

גלעד קריב: הרביזיה לא אושרה.

לירון אדלר מינקה: רביזיה על 161 עד 180 כולל.

גלעד קריב: בעד, נגד?

גלעד קריב: הרביזיה לא אושרה.

גלעד קריב: רביזיה מס' 181, מי בעד, מי נגד?

גלעד קריב: הרביזיה לא אושרה.

לירון אדלר מינקה: 182.

גלעד קריב: מי בעד, מי נגד?

גלעד קריב: הרביזיה לא אושרה.

לירון אדלר מינקה: 183.

גלעד קריב: מי בעד, מי נגד?

גלעד קריב: הרביזיה לא אושרה.

לירון אדלר מינקה: רביזיה על א' עד קנ.

גלעד קריב: בעד, מי נגד?

גלעד קריב: הרביזיה לא אושרה.

לירון אדלר מינקה: קנא עד ש'.

גלעד קריב: בעד, נגד?

גלעד קריב: הרביזיה לא אושרה.

לירון אדלר מינקה: שא עד שסד.

גלעד קריב: בעד, נגד?

גלעד קריב: הרביזיה לא אושרה.

לירון אדלר מינקה: 184.

גלעד קריב: בעד, נגד?

גלעד קריב: הרביזיה לא אושרה.

גלעד קריב: החילופין של א', מי בעד, מי נגד?

גלעד קריב: הרביזיה לא אושרה.

לירון אדלר מינקה: 185 עד 204.

גלעד קריב: מי בעד, מי נגד?

גלעד קריב: הרביזיה לא אושרה.

לירון אדלר מינקה: 205 עד 224.

גלעד קריב: בעד, נגד?

גלעד קריב: הרביזיה לא אושרה.

לירון אדלר מינקה: 225 עד 230.

גלעד קריב: מי בעד, מי נגד?

גלעד קריב: הרביזיה לא אושרה.

גלעד קריב: אנחנו ניגשים להצבעה על החוק והעברתו חזרה למליאה לקריאה שנייה ושלישית כנוסח הוועדה.

גלעד קריב: מי בעד הצעת החוק?

גלעד קריב: הצעת החוק אושרה.

גלעד קריב: החוק אושר להכנה לקריאה שנייה ושלישית.

גלעד קריב: אני מגיש רביזיה.

גלעד קריב: הצבעה על הרביזיה תהיה בשעה 12:50.

גלעד קריב: אנחנו רוצים להודות לצוות הייעוץ המשפטי של ועדת הפנים.

גלעד קריב: תודה לחברים ולחברות.

גלעד קריב: אני פותח את הישיבה.

גלעד קריב: הצבעה על בקשת הרביזיה לחוק שמירת הניקיון (הוראת שעה) (תיקון מס' 2), התשפ"א-2021 (מ/1413).

גלעד קריב: אני מוותר על זכות ההנמקה.

גלעד קריב: מי בעד הרביזיה, מי נגד?

גלעד קריב: הרביזיה לא אושרה.

גלעד קריב: הרביזיה נפלה.

גלעד קריב: הצעת חוק שמירת הניקיון (הוראת שעה) (תיקון מס' 2), התשפ"א-2021 (מ/1413) אושרה להכנה לקריאה שנייה ושלישית במליאה בנוסח שאישרה הוועדה.

גלעד קריב: תודה רבה, הישיבה נעולה.